《霜露》
明代·陶安

霜露应时降，年年生客愁。长怀旧茔域，不得省松楸。

落日青山远，凄风老涕流。萦心皆国事，无暇为身谋。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。